Χάρη στον οδηγό,
το έργο δημιουργίας αίρεσης ξεκίνησε.
Έχεις κερδίσει μια μικρή, αλλά πιστή ομάδα ακολούθων.
Για να ανέβεις επίπεδο, ανέβασε την απόδοσή σου.
Για να είσαι επιτυχημένος αρχηγός αίρεσης για καιρό,
πρέπει να μεγαλώσεις το κοινό σου.
Οι ακόλουθοι είναι σαν λεφτά στην τράπεζα.
Αν έχεις πολλούς, έχεις πολλή δύναμη.
Και βέβαια κι άλλα πλεονεκτήματα.
Απίστευτη αφοσίωση.
Λεφτά να τρέχουν από τα μπατζάκια.
Και μην ξεχνάμε.
Σεξ χωρίς διακρίσεις με το ποίμνιο.
Ξεκινάς δίνοντας στον κόσμο κάτι να πιστεύει.
Πρέπει να πιστέψουν ότι έχεις καλή πρόθεση, ότι δεν τους χειραγωγείς.
Αν νιώσουν χειραγωγημένοι, τελείωσες.
Μάθε από τον αιδεσιμότατο Τζιμ Τζόουνς.
Συνδύασε επιτήδεια στρατολόγηση με ένα κοινό όραμα.
Ο Ναός του Λαού, από 50 χαμένες ψυχές στην Ιντιάνα,
έφτασε να εκτιμάται ότι έχει 20.000 πιστούς σε δύο ηπείρους.
Θα κάνω τα θαύματα που είπατε ότι θα κάνει ο Θεός σας και δεν έκανε.
Ναι!
Βέβαια, κάπου χάλασε το πράγμα.
Αλλά ένα είναι βέβαιο.
Ο Τζόουνς ήξερε να προσελκύει και να κρατά το πλήθος.
ΤΖΙΜ ΤΖΟΟΥΝΣ ΙΔΡΥΤΗΣ ΙΕΡΕΑΣ
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
ΤΖΙΜ ΤΖΟΟΥΝΣ ΜΕΓΑΛΩΣΕ ΤΟ ΠΟΙΜΝΙΟ ΣΟΥ
Ο Τζιμ Τζόουνς έγινε από ιεροκήρυκας
μεσσίας τεράστιου μεγέθους με ανώτερους κυβερνητικούς δίπλα του.
ΚΥΒΕΡΝΗΤΗΣ ΚΑΛΙΦΟΡΝΙΑΣ
Όχι κι άσχημα για κάποιον που παλιά πουλούσε μαϊμούδες.
Ήταν πολύ χαρισματικός άνθρωπος, εξαιρετικά έξυπνος.
Ήξερε πώς να αγγίξει την καρδιά σου.
Ευχαριστώ που με κάλεσες.
Αλλά πολύ πριν
γίνει ο παρανοϊκός ηγέτης μιας καταδικασμένης κοινότητας,
ο Τζιμ ήταν ένας νεαρός που έψαχνε τη θέση του.
Να δούμε τι μπορεί να σου μάθει η ιστορία του
για να γίνεις κι εσύ αρχηγός αίρεσης;
Ας το πάρουμε από την αρχή.
ΓΕΓΟΝΟΣ 1 - Ο ΤΖΟΟΥΝΣ ΕΙΧΕ ΕΜΜΟΝΗ ΜΕ ΤΗ ΘΡΗΣΚΕΙΑ ΑΠΟ ΜΙΚΡΟΣ
Ο Τζιμ Τζόουνς μεγάλωσε στην αγροτική Ιντιάνα.
Η πόλη έχει πέντε εκκλησίες.
Ανήκε σε όλες,
και έτρεχε στην κυριακάτικη λειτουργία από τη μία στην άλλη.
Ενώ άλλα παιδιά έπαιζαν παιχνίδια όπως γιατρός και ασθενής,
εκείνος έπαιζε ιερέας και πιστοί.
Μεταμφιεζόταν, έβαζε ένα λευκό σεντόνι γύρω από τους ώμους του,
και έκανε ότι θεράπευε πιστούς, αλλά χρησιμοποιούσε κότες.
ΓΕΓΟΝΟΣ 2 - Ο ΤΖΟΟΥΝΣ ΕΙΧΕ ΑΣΥΝΗΘΙΣΤΟ ΗΡΩΑ ΩΣ ΠΑΙΔΙ
Ο Τζόουνς είχε πάθος με τον Χίτλερ.
Το μεγαλείο του ελέγχου του Χίτλερ στους ακολούθους του.
Το γεγονός πως όταν περιβαλλόταν από εχθρούς
και δεν υπήρχε διαφυγή, προτίμησε να αυτοκτονήσει κι όχι να παραδοθεί.
ΓΕΓΟΝΟΣ 3 - Ο ΤΖΙΜ ΤΖΟΟΥΝΣ ΕΓΙΝΕ ΓΝΩΣΤΟΣ ΠΟΛΕΜΩΝΤΑΣ ΓΙΑ ΚΟΙΝΩΝΙΚΗ ΔΙΚΑΙΟΣΥΝΗ
Απίστευτο, αλλά πάλευε για τα κοινωνικά δικαιώματα τη δεκαετία του '50.
Πάντα πίστευε στην έννοια της ισότητας και της κοινωνικής δικαιοσύνης.
Γι' αυτό μπαίνεις στον Ναό του Λαού.
Πιστεύεις στο μήνυμα και στην αποστολή του.
Είχε τη δική του οικογένεια με παιδιά από διάφορες φυλές.
Φαινόταν να είναι γνήσιος.
Αργά αργά εξελίχθηκε σε μια ομάδα που ελεγχόταν πλήρως.
Ο αρχηγός είχε πλήρη κυριαρχία και εξουσία στους ακολούθους του.
Από θρήσκος θαυμαστής του Χίτλερ έγινε τύραννος αρχηγός αίρεσης.
Η ιστορία του Τζιμ έκανε πλήρη κύκλο.
Αλλά δύσκολα θα είσαι εξίσου επιτυχημένος.
Μάλιστα, θα χρειαστεί ένα θαύμα.
ΤΑΚΤΙΚΗ ΕΝΤΥΠΩΣΙΑΣΕ ΤΟΥΣ ΑΝΘΡΩΠΟΥΣ
Οι χαμένες ψυχές μπορεί να ακολουθήσουν διάφορους χαρισματικούς ηγέτες.
Αν τις θες μαζί σου,
πρέπει να αποδείξεις ότι είσαι ανώτερος.
Πρέπει να πιστέψουν ότι είσαι, με κάποιο τρόπο, ιδιαίτερος,
καλύτερος, ακόμα και μαγικός.
Είναι μια δοκιμασμένη συνταγή.
Ο Σόκο Ασαχάρα, αρχηγός της Αούμ Σινρικίο,
ανέβηκε στην ιεραρχία της ιαπωνικής αίρεσής του
δημοσιεύοντας φωτογραφίες του όπου αιωρούνταν.
Ο πολύγαμος Γουόρεν Τζεφς
έλεγε ότι κληρονόμησε την υπερδύναμη να μιλάει στον Θεό,
και μπορούσε να αναθέτει στους άντρες ακολούθους
πολλές συζύγους για πάντα.
Ο Βραζιλιάνος Ζοάο ντε Ντέους προσέλκυσε χιλιάδες ακολούθους
που πίστευαν ότι είχε τη δύναμη να θεραπεύει το AIDS και τον καρκίνο.
Αργότερα του αποδόθηκαν 600 κατηγορίες για ασέλγεια.
Σίγουρα όλοι θα εκτιμήσουν περισσότερο τα δικά σου θαύματα.
1954 - 24 ΧΡΟΝΙΑ ΠΡΙΝ ΤΟ ΤΕΛΟΣ ΤΟΥ ΤΖΟΟΥΝΣΤΑΟΥΝ
Όταν ο Τζόουνς ξεκίνησε να μεγαλώνει το ποίμνιο,
ήξερε ήδη μια αξιόπιστη μέθοδο για να τραβήξει κόσμο.
Στην αγροτική Ιντιάνα,
γίνονταν αναγεννήσεις.
Και σίγουρα ήταν εντυπωσιακές.
Το σόου περιλάμβανε θεραπεία.
Η περηφάνια αρνείται να θεραπευτεί, αλλά ο Ιησούς τη θεραπεύει.
Οι θεραπείες μέσω πίστης ήταν μέρος της χριστιανικής παράδοσης επί αιώνες.
Δεν υπάρχει επιστήμη στη θεραπεία αυτή.
Οι δύσπιστοι πιστεύουν ότι οφείλεται στη θετική σκέψη,
αλλά αν πιστεύεις ότι ο πάστοράς σου είναι αγγελιαφόρος του Θεού,
θες να πιστέψεις στα θαύματα.
Όταν ο Τζόουνς άνοιξε την πρώτη εκκλησία,
έλεγε ότι διαισθάνεται τον πόνο των άλλων.
Σύντομα όμως
επέκτεινε το ρεπερτόριό του σε κανονικές θεραπείες.
Και το τρελό σ' αυτό;
Κάποιες έπιαναν όντως.
Ο μπαμπάς μου ήταν βαπτιστής ιερέας.
Είχε πάθει έμφραγμα.
Είπε "Ο γιατρός είπε ότι δεν θα μπορέσεις να δουλέψεις ποτέ ξανά".
Είπε "Πιστεύεις στον Θεό;"
Ο μπαμπάς μου είπε "Ναι".
Είπε "Πιστεύεις ότι ο Θεός στέλνει προφήτες;"
Ο μπαμπάς μου είπε "Ναι".
"Πιστεύεις ότι οι προφήτες θεραπεύουν;"
Ο μπαμπάς μου είπε "Και βέβαια".
Και μετά ο Τζιμ Τζόουνς έκανε κάτι με τα χέρια του
και είπε "Αιδεσιμότατε, θέλω να τρέξεις παντού σ' αυτήν την εκκλησία.
Ξέρω ότι μπορείς".
Κι εγώ τότε είπα
"Θεέ μου, Σε ευχαριστώ πολύ για τον Τζιμ Τζόουνς".
Ήταν αληθινή η δύναμή του;
Ο Τζόουνς έλεγε ότι δεν ήξερε.
Μερικές φορές έπιανε, άλλες όχι,
και καθώς το ποίμνιό του αυξανόταν,
κατέφυγε σε ψεύτικες θεραπείες μέσω πίστης.
Σύντομα,
άρχισε να βρίσκει καρκίνους που κανείς δεν ήξερε ότι υπάρχουν,
και έδειχνε ότι τους θεράπευε.
Έβγαζαν με βήχα όγκο από τους πνεύμονες.
Τον έδειχναν σε όλους με μεγάλη επισημότητα.
Κι άλλο θαύμα του Τζιμ Τζόουνς;
Όχι ακριβώς.
Ο ασθενής με καρκίνο ήταν ένας πιστός ακόλουθος του Τζόουνς.
Και ο υποτιθέμενος όγκος;
Ήταν συνήθως κομμάτια κοτόπουλο,
λαιμός, πνεύμονας ή καρδιά ή κάτι τέτοιο.
Το έβγαζαν βήχοντας σε ένα μαντίλι.
Έλεγε στους βοηθούς "Να μην πλησιάσει κανείς".
Αν κάποιος προσπαθούσε να το πάρει,
οι βοηθοί είχαν εντολή να το βάλουν στο στόμα και να το καταπιούν.
Πραγματικές ή όχι, οι θεραπείες γίνονται ο μεγαλύτερος κράχτης του.
Ακόμα κι οι δύσπιστοι τον πίστευαν.
Ίσως να σκέφτεσαι ότι όλα αυτά είναι σκέτες μπαρούφες.
Το λες από μέσα σου όμως.
Δεν το λες στον διπλανό σου.
Ίσως δεν ξέρεις τι σκέφτεται ο διπλανός σου.
Χάρη στη δύναμη ενός καλού σόου,
τα πλήθη συνέχιζαν να αυξάνουν.
Μπορείς να συνδυάσεις την τέχνη με την εξαπάτηση,
αλλά όταν προσθέσεις και τον Θεό,
έχεις κάτι που κάνει τον άλλον να σκέφτεται
"Θα τον ακολουθήσω παντού αυτόν".
Τα θαύματά σου πιάνουν στους πιστούς της αναγέννησης. Μπράβο.
Αλλά δεν αρέσει σε όλους αυτού του είδους το σόου,
και θέλεις και περισσότερο κοινό.
Οπότε, ακολούθησε τον οδηγό και άνοιξε τα φτερά σου.
ΤΑΚΤΙΚΗ ΕΞΑΤΟΜΙΚΕΥΣΕ ΟΣΑ ΠΡΟΤΕΙΝΕΙΣ
Ως ανερχόμενος αρχηγός αίρεσης,
πρέπει να βρεις τρόπο να πλησιάσεις κόσμο από κάθε κοινωνική τάξη.
Και απ' αυτήν την άποψη, ο Τζιμ Τζόουνς ήταν θρύλος.
Ο Τζόουνς ήταν πολύ χειριστικός.
Ένιωθες ότι είσαι πολύ σημαντικός
και ότι μιλούσε συγκεκριμένα σ' εσένα.
Ήταν πολύ χαρισματικός.
Συνδεόταν με τρία, τέσσερα, πέντε διαφορετικά είδη κοινού
ταυτόχρονα.
Το μυστικό του; Μια τεχνική δοκιμασμένη στον χρόνο, η "γλωσσική εναλλαγή".
ΓΛΩΣΣΙΚΗ ΕΝΑΛΛΑΓΗ! ΠΩΣ ΝΑ ΤΗ ΧΡΗΣΙΜΟΠΟΙΗΣΕΤΕ
Αυτή μπορεί να περιλαμβάνει
εναλλαγή ανάμεσα σε διαφορετικές διαλέκτους ή γλώσσες
μέσα σε μία συζήτηση ή ακόμα και σε μία πρόταση.
Όλοι κάνουμε λίγη γλωσσική εναλλαγή ενίοτε.
Μπορεί να είναι κάτι ελάχιστο, όπως να πεις "σόδα" αντί για "αναψυκτικό".
Για να δείξεις ότι είσαι από κει που είσαι.
Αλλά ο Τζιμ Τζόουνς ανέβασε τον πήχη.
Η άνοδός του τον πάει παντού στην Αμερική,
και όπου πάει,
αλλάζει το πώς μιλά για να συνδεθεί με το κοινό της περιοχής.
Ο Τζόουνς ξεκίνησε στην Ιντιανάπολη.
Οι πρώτοι που ήρθαν να τον δουν ήταν κυρίως μεγαλύτερες μαύρες γυναίκες.
Εδώ χρησιμοποιεί τον ζωηρό λόγο ενός πεντηκοστιανού κήρυκα.
Όταν μεταφέρει την εκκλησία στο συντηρητικό και λευκό Ρέντγουντ Βάλεϊ,
μιλάει για οικογενειακές αξίες.
Και όταν έρχονται φοιτητές από τοπικό κολέγιο…
Έλεγε αποσπάσματα από τον Νίτσε και τον Μάο.
Μιλούσε για το κάρμα
και για ανατολικές φιλοσοφίες που ήταν της μόδας τότε.
Όταν μεταφέρει το αρχηγείο του ναού
μόνιμα στο κέντρο του Σαν Φρανσίσκο,
διαβάζει το κοινό του και μιλά για ριζοσπαστική κοινωνική επανάσταση.
Θα έχουμε την ελευθερία μας εδώ και τώρα!
Ναι!
Κι αν έχανε την προσοχή,
πάντα μπορούσε να μεταφέρει το μήνυμα στο οποίο όλοι θα ανταποκρίνονταν.
Τους έλεγε ότι θα πεθάνουν όλοι.
Δεν χρειαζόμαστε ανησυχίες για το αύριο.
Κάθε μέρα θα είναι παράδεισος.
Το περιεχόμενο, η ηθική δεν είχαν σημασία.
Είχε σημασία η ικανότητα να μιλά στον όχλο και να καλλιεργεί την εξουσία.
Ξεκινήσαμε με 141 άτομα,
και πλέον έχουμε πολύ δυνατό ποίμνιο
μερικών χιλιάδων.
Μπορεί να τους κάνεις να μπουν στην αίρεση,
αλλά θα πρέπει και να παραμείνουν.
Το επόμενο μάθημα
δείχνει πώς να κρατάς αφοσιωμένο το ποίμνιο
αποδεχόμενος τη δύναμη της μοιρασιάς.
ΤΑΚΤΙΚΗ ΚΑΝΕ ΤΟΥΣ ΠΑΝΤΕΣ ΝΑ ΣΥΜΒΑΛΛΟΥΝ
Πείτε ό,τι θέλετε για τις αιρέσεις,
αλλά ενώνουν τον κόσμο.
Νιώθεις ωραία να συνδέεσαι με άλλους ανθρώπους.
Νιώθεις ωραία να ψέλνεις και να χορεύεις,
να κάνεις διάφορα που ίσως θεωρούνται "από αίρεση".
Τίποτα δεν συνδέει περισσότερο από το να υποχρεώνεις αγνώστους να ζουν μαζί.
Όλοι οι καλοί αρχηγοί το ξέρουν αυτό.
Ο Ασαχάρα ένωσε τους πιστούς
υποχρεώνοντάς τους να ζουν σε κοινούς χώρους
γεμάτους με παράσιτα,
καθώς οι διδαχές του δεν επέτρεπαν να σκοτώσεις ζωντανό πλάσμα.
Οι ακόλουθοι του Ινδού Μπαγκουάν Ραζνίς
συνέβαλαν στο να χτιστεί μια αυτόνομη πόλη, το Ραζνισπουράμ,
όπου θα ασκούσαν με ασφάλεια την πίστη τους
που περιλάμβανε ελεύθερο έρωτα και γυμνή ψυχοθεραπεία.
Μέλη της αίρεσης Μπούνταφιλντ έβαζαν χρόνο και χρήμα
για να υπηρετήσουν τον Χάιμε Γκόμεζ.
Του έφτιαξαν και δικό του θέατρο μπαλέτου.
Ο Τζόουνς είχε δικό του έξυπνο και επικερδή τρόπο να ενώσει τους οπαδούς
γύρω από έναν κοινό σκοπό.
Τον αποκαλούσε "αποστολικό σοσιαλισμό".
Οι απόστολοι ζούσαν μαζί,
οι 12 απόστολοι του Ιησού. Ζούσαν μαζί.
Έτσι, σκέφτηκε τα μέλη του να ζουν επίσης σε κοινόβια,
και για να χρηματοδοτήσουν την κοινή συμβίωση
μεταβίβαζαν όλα τους τα επίγεια πλούτη στην εκκλησία, στον Τζιμ Τζόουνς.
Δεν είσαι συνταξιούχος;
Όχι όταν είμαι μαζί σου.
Έπειθε εύκολα τους άλλους να πουλήσουν ό,τι ακίνητο είχαν,
αυτοκίνητα, να τα δώσουν στην εκκλησία.
Αν κάποιος χρειαζόταν επιπλέον πειθώ…
Πάντα μας έκανε να νιώθουμε ένοχοι.
Έλεγε ότι έκανε
πολλές θυσίες στη ζωή του για να βοηθήσει εμάς.
Μας έλεγε ότι θα μπορούσε να είναι πλούσιος.
Έτσι, όταν μας ζητούσε να κάνουμε κάτι, δεν έπρεπε να διστάζουμε καθόλου.
Ο Τζόουνς χρησιμοποίησε τα μετρητά και την απλήρωτη εργασία
για να επεκτείνει την εμβέλεια του ναού.
Σέρβιρες γεύματα στο συσσίτιο του ναού,
μοίραζες φαγητό στους φτωχούς,
διάβαζες στους ηλικιωμένους στον οίκο ευγηρίας του ναού.
Έφτιαχνες αμάξια στο γκαράζ του ναού,
έγραφες όλη τη βδομάδα γράμματα σε αξιωματούχους επαινώντας τον Τζόουνς,
έγραφες στην εφημερίδα του ναού
ή τη διένειμες παντού στην πόλη.
Οι ευκαιρίες ήταν ατελείωτες,
όπως και οι ώρες εργασίας.
Δεν είναι κάτι που κάνεις την Κυριακή.
Είναι όλη σου η ζωή. Είσαι πλήρως αφοσιωμένος πλέον.
Ήταν ένας τρόπος να νιώθουν οι άνθρωποι ότι συνεισφέρουν,
και ήταν ένας τρόπος να έχει τον απόλυτο έλεγχο στη ζωή τους.
Τα καταφέρνεις στο σπίτι,
αλλά υπάρχει ένας ολόκληρος κόσμος πιθανών ακολούθων
που δεν ξέρουν πώς θα τους βοηθήσεις.
Ώρα να αντιμετωπίσεις αυτήν τη δοκιμασία.
ΤΑΚΤΙΚΗ ΕΠΕΚΤΕΙΝΕ ΤΗΝ ΠΕΡΙΟΧΗ ΣΟΥ
Αν θες να είσαι ο ένας αληθινός μεσσίας,
δεν αρκεί να είσαι το μεγάλο ψάρι σε μια μικρή λίμνη.
Αν θέλω να είμαι ο απόλυτος, ο κυρίαρχος προφήτης,
δεν θέλω κάποιος στη διπλανή πόλη
να έχει τους τριπλάσιους ακολούθους.
Πώς θα φανεί αυτό;
Όχι καλό.
Μια ιδιότητα του Τζόουνς ως αρχηγός αίρεσης
ήταν ότι δεν ικανοποιούνταν ποτέ.
Ήξερε ακριβώς τι να κάνει για να πάρει αυτό που τελικά ήθελε,
δηλαδή χρήμα, δύναμη και ανθρώπους.
1971 - ΕΠΤΑ ΧΡΟΝΙΑ ΠΡΙΝ ΤΟ ΤΕΛΟΣ ΤΟΥ ΤΖΟΟΥΝΣΤΑΟΥΝ
Ο Τζιμ Τζόουνς αγόρασε πολλά λεωφορεία και πήγαινε περιοδεία το σόου του.
Στο τέλος της λειτουργίας έλεγε στον κόσμο
"Ελάτε μαζί μας στην Καλιφόρνια".
Το σόου του Τζιμ Τζόουνς ήταν πολύ εντυπωσιακό.
Σε μια τυπική περιοδεία,
το καραβάνι του ναού έμπαινε στην πόλη.
Έβγαιναν ο αιδεσιμότατος, ένα συγκρότημα
και εκατοντάδες πιστοί για να ζωντανέψουν τη λειτουργία του.
Βέβαια, κάθε περιοδεύον φεστιβάλ έχει πάγκο με εμπορεύματα,
γεμάτο με πορτρέτα του Τζόουνς
που λεγόταν ότι θεραπεύουν πολλές ασθένειες.
Πωλήσεις, θεραπείες και άλλες δωρεές έφερναν 10.000 σε μία μόνο λειτουργία,
ενώ ενθάρρυναν το πλήθος
να τα μαζέψει και να πάει μαζί τους στο Σαν Φρανσίσκο.
Πολλοί πήγαν.
Αλλά δεν είχε κάθε στάση επιτυχία.
Το 1971 ο Τζόουνς φέρνει 200 μέλη του ναού
σε δείπνο στην έκταση του ήρωά του,
του μακαρίτη πάστορα και θεραπευτή πίστης πατέρα Ντιβάιν.
Ο στόχος του;
Να αναλάβει το ποίμνιό του.
Στο δείπνο με τη χήρα του πατέρα Ντιβάιν,
κάνει έναν αιφνιδιαστικό ισχυρισμό.
Λέει ότι είναι η μετενσάρκωση του πατέρα Ντιβάιν.
Η μητέρα Ντιβάιν δεν εντυπωσιάζεται.
Τον αποκαλεί διάβολο.
Η μητέρα Ντιβάιν διώχνει τον Τζόουνς
με την απειλή βίας.
Μπορεί να θεωρήσεις το ρίσκο του Τζόουνς τολμηρό ή και τρελό.
Δεν έφυγε όμως από την πόλη με άδεια χέρια.
Κατάφερε να κλέψει κάποια από τα πρόβατα του πατέρα Ντιβάιν
που γύρισαν μαζί του στην Καλιφόρνια.
Οι προσπάθειες του Τζόουνς απέδωσαν.
Στα τέλη του 1971,
η λίστα αλληλογραφίας του ναού είχε τετραπλασιαστεί.
Ναι, ο Τζόουνς γινόταν πολύ επιτυχημένος.
Ξέρετε όμως τι λένε.
Όσο πιο ψηλά είσαι, τόσο πιο δυνατά πέφτεις.
Ένα από τα πιο καταστροφικά πράγματα στις αιρέσεις
είναι ότι κάποια στιγμή εκτροχιάζονται.
Με τον Τζιμ Τζόουνς αυτό συνέβη όταν άρχισε τα ναρκωτικά.
Όταν εμφανίζονται τα προβλήματα,
αν θες να έχεις τον έλεγχο και να μην μπλέξεις,
θα πρέπει να επιστρατεύσεις μερικά σταθερά χέρια.
ΤΑΚΤΙΚΗ ΠΑΝΤΑ ΝΑ ΕΧΕΙΣ ΥΠΟΣΤΗΡΙΞΗ
Είναι ωραία στην κορυφή.
Η θέα,
οι ανέσεις,
η μεγάλη ντουλάπα…
γεμάτη μυστικά.
Γι' αυτό χρειάζεσαι σωστούς συμμάχους
για να μην μπλέκεις.
Οι αρχηγοί αιρέσεων φροντίζουν πάντα να έχουν γύρω τους ανθρώπους
που αποτελούν μέρος της μηχανής.
Κρατούν τα μυστικά τους,
και ξέρουν να μη μιλούν για όσα γίνονται στα παρασκήνια.
Πιστέψτε αυτούς.
Ο Ραζνίς βασιζόταν στην εκπρόσωπό του,
τη Μα Ανάντ Σίλα, για να προστατεύσει τη φήμη του.
Κι όταν ένας εχθρικός εισαγγελέας άρχισε να ψαχουλεύει,
προσπάθησε να τον σκοτώσει.
Ο αρχηγός της αίρεσης NXIVM Κιθ Ρανίρι έβαλε τη Λόρεν Σάλζμαν
να υποχρεώσει τις γυναίκες να δώσουν αποκαλυπτικές φωτογραφίες
για να εξασφαλίσει ότι θα παραμείνουν πιστές.
Μέλη του κύκλου του Σόκο Ασαχάρα
σκότωσαν έναν πρώην ακόλουθο που απειλούσε να πει τα μυστικά τους,
και έκαψαν το σώμα του σε έναν μεγάλο φούρνο μικροκυμάτων.
Λίγοι αρχηγοί αίρεσης είχαν τόσο πιστό στενό κύκλο όσο ο Τζιμ Τζόουνς.
Ο στενός κύκλος του Τζόουνς ονομαζόταν Επιτροπή Σχεδιασμού.
Ήταν περίπου 30 από τους πιο πιστούς ακολούθους του.
Ήταν άνθρωποι που ο Τζιμ Τζόουνς ήξερε ότι θα τον στήριζαν.
Και παρά τον ποικίλο πληθυσμό του ναού,
αυτοί οι έμπιστοι είχαν ένα κοινό.
Στον στενό κύκλο ήταν όλοι λευκοί.
Ήταν ουσιαστικά ιεραρχία, και επικεφαλής ήταν οι λευκοί.
Ήξεραν για τα ψέματα και τις ψεύτικες θεραπείες,
αλλά πίστευαν ότι ο σκοπός αγιάζει τα μέσα.
Καθώς η αυξανόμενη δύναμη του Τζόουνς τον κάνει αλαζονικό,
είναι δύσκολο να διατηρήσει τη θεϊκή του φήμη,
ειδικά τώρα.
Για να ακολουθήσει το δύσκολο πρόγραμμα,
αρχίζει να παίρνει εντυπωσιακές ποσότητες χαπιών.
Αμφεταμίνες για ενέργεια και μεθακουαλόνη για χαλάρωση.
Παρά τις υποχρεώσεις του,
ο Τζόουνς βρίσκει χρόνο να έχει σχέσεις με πολλούς ενορίτες,
που, φυσικά, πρέπει να μείνουν μυστικές.
Τότε, το 1973,
συλλαμβάνουν τον Τζόουνς σε τοπικό σινεμά
επειδή έδειξε το "πακέτο" του σε μυστικό αστυνομικό.
Όχι πολύ καλό για αγγελιαφόρο του Θεού.
Ήταν κάτι που αν μαθευόταν,
μπορεί να τον κατέστρεφε.
Αλλά δεν είναι εύκολο να κρυφτεί η προσβολή δημοσίας αιδούς.
Έπρεπε να μείνει κρυφό,
οπότε έκανε συμφωνία.
Δηλώνει ένοχος, αλλά ο δικηγόρος του,
επίσης πιστό μέλος του ναού,
φροντίζει τα έγγραφα να μείνουν κρυφά από το κοινό και τους ακολούθους του.
Αυτό είχε και καλά και κακά.
Αφού τη γλίτωσε από κάτι τέτοιο,
γιατί να μην κάνει και κάτι άλλο;
Ο Τζιμ Τζόουνς άρχισε να γίνεται απρόσεκτος.
Υπήρχαν απογοητευμένοι άνθρωποι που έφυγαν και ήξεραν για τα ναρκωτικά,
για κάποιες επικερδείς επιχειρήσεις που γίνονταν παρασκηνιακά.
Ακόμα κι όταν τα κάνεις όλα σωστά, κάποιοι δεν σε αφήνουν ήσυχο.
Η συμβουλή του οδηγού;
Κάνε αυτό το εμπόδιο μονοπάτι προς τον Παράδεισο.
ΤΑΚΤΙΚΗ ΧΤΙΣΕ ΤΗΝ ΕΔΕΜ ΣΟΥ
Είσαι καλύτερος αρχηγός αίρεσης όταν δεν σε βλέπουν. Όπως όταν χορεύεις.
Αν κάποιοι άσχετοι αρχίσουν να ψάχνουν όσα κάνεις,
ίσως είναι καιρός να βρεις ένα πιο φιλικό καταφύγιο.
Πρέπει να τσακιστείς να πας κάπου
όπου δεν θα σε κριτικάρουν οι απέξω.
Αυτό είναι χαρακτηριστικό πολλών αρχηγών αιρέσεων.
Ο Τζόουνς είχε καλό λόγο να θέλει να φύγει.
1976 - ΔΥΟ ΧΡΟΝΙΑ ΠΡΙΝ ΤΟ ΤΕΛΟΣ ΤΟΥ ΤΖΟΟΥΝΣΤΑΟΥΝ
Ο Τζιμ Τζόουνς ακούει ότι υπάρχει ένας ρεπόρτερ που ψαχουλεύει,
προσπαθεί να μιλήσει σε πρώην μέλη του ναού,
ψάχνει τα οικονομικά, προσπαθεί να ξεθάψει βρόμα.
Και την άνοιξη του 1977
ο ρεπόρτερ αρχίζει να ετοιμάζει ένα ρεπορτάζ-βόμβα.
Είναι καταστροφικό.
Αποκαλύπτει τα πάντα για τον ναό.
Λέει για τις παράνομες σχέσεις του,
λέει ότι έπαιρνε με το ζόρι χρήματα από μέλη,
λέει για ξυλοδαρμούς παιδιών.
Οι γνωστοί του στα ΜΜΕ τον ενημερώνουν για ό,τι ακολουθεί.
Δεν χρησιμοποίησαν ανώνυμες πηγές.
Είχαν τα ονόματα των ανθρώπων, τις φωτογραφίες τους.
Ήταν η ρωγμή
που θα γινόταν ρήγμα, και ο Τζόουνς το ήξερε.
Ευτυχώς, είχε ήδη σκεφτεί ένα σχέδιο διαφυγής.
ΓΟΥΙΑΝΑ ΝΟΤΙΑ ΑΜΕΡΙΚΗ
…αυτή η χώρα
στη βορειοανατολική ακτή της Νότιας Αμερικής, η Γουιάνα,
φέρνει σε αντίθεση το παλιό με το νέο.
Η Γουιάνα είχε όλα όσα ήθελε ο Τζόουνς.
Ήταν αγγλόφωνη,
σοσιαλιστική,
και μακριά από ενοχλητικούς δημοσιογράφους που ερευνούσαν,
καθώς και από κάτι ακόμα που τον ανησυχούσε,
τα πυρηνικά του Ψυχρού Πολέμου.
ΓΟΥΙΑΝΑ
Ένα επιπλέον μπόνους;
Η Γουιάνα είχε μεγάλο οικονομικό πρόβλημα.
Έτσι, η κυβέρνηση δεν ήταν σε θέση
να αρνηθεί μια εισροή ζεστών μετρητών.
ΚΑΛΩΣ ΗΡΘΑΤΕ
Ο Τζόουνς με τον ναό
νοικιάζουν 15.400 στρέμματα ζούγκλας για να χτίσουν την Εδέμ του.
Πλέον είχε βγει ένα άρθρο σε περιοδικό του Σαν Φρανσίσκο.
Περίπου 75 άτομα αποψιλώνουν γη και φτιάχνουν ξυλόσπιτα.
Νιώθοντας την πίεση,
ο Τζόουνς καταφεύγει στη Γουιάνα με την οικογένειά του.
Δεν χάνει χρόνο και προσπαθεί να τον ακολουθήσουν κι άλλοι.
Μας είπε ότι έπρεπε να έχουμε ένα μέρος να ζήσουμε τη δική μας ουτοπία.
Ο Τζόουνς στέλνει στον ναό ταινίες
που παρουσιάζουν τον οικισμό ως παράδεισο.
Βλέπαμε μεγάλα πορτοκάλια και μπανάνες,
διάφορα που υποτίθεται ότι έβγαιναν από αυτά τα δέντρα.
Δεν ξέρετε τι χάνετε εδώ.
Φτιάχνουν ψωμάκια, χάμπουργκερ, πράσινα λαχανικά.
Είπε ότι δεν θα χρειαζόμασταν αστυνομικούς.
Θα υπήρχε άφθονο φαγητό για όλους.
Δεν χρειαζόταν να πας στη δουλειά, απλώς χαλάρωνες και χαιρόσουν τη ζωή.
Έχουμε πάρα πολλά υπέροχα έντομα και ζώα καθόλου επικίνδυνα.
Δεν μας έχει πειράξει τίποτα εδώ πέρα.
Συνολικά, ο Τζόουνς πείθει πάνω από 1.000 μέλη του ναού
να μετακομίσουν στον οικισμό στη Γουιάνα,
ή όπως τον βαπτίζει ο Τζόουνς,
στο Τζοουνστάουν.
ΤΖΟΟΥΝΣΤΑΟΥΝ
Αλλά μόλις φτάνουν,
η πραγματικότητα δεν είναι ακριβώς όπως τους είπαν.
Τα φρούτα που έλεγαν ότι έχουν…
Δεν υπήρχαν φρούτα.
Δεν καλλιεργούνταν τίποτα.
Είπαν ότι κάθε οικογένεια θα είχε το σπίτι της.
Αυτό δεν ήταν αλήθεια.
Δεν υπήρχαν αληθινά κρεβάτια.
Και κάτι ακόμα.
Γίνεται απόλυτα ξεκάθαρο
όταν φτάνουν στο Τζοουνστάουν, ότι δεν μπορούν να φύγουν.
Υπήρχαν ένοπλοι φρουροί γύρω από το συγκρότημα όλο το 24ωρο.
Ήταν σαν στρατόπεδο συγκέντρωσης.
Δεν έχω πάει ποτέ σε φυτεία,
αλλά, Θεέ μου, ήταν σαν φυτεία,
κι εκείνος ήταν ο αφέντης!
Ο Τζόουνς τούς υποχρεώνει να δουλεύουν 12 με 14 ώρες τη μέρα.
Όποιος προσπαθούσε να πει κάτι ή να διαφωνήσει μαζί του…
Αυτοί κατέληγαν στη "Μονάδα Ειδικής Φροντίδας"
να τους γεμίζουν θοραζίνη.
Κάποιοι πήγαν να αποδράσουν,
αλλά τους γύρισε πίσω η ασφάλεια του Τζόουνς και τιμωρήθηκαν.
Ο φόβος αρχίζει να καταλαμβάνει το Τζοουνστάουν,
αλλά ο Τζόουνς, φτιαγμένος με όλο και πιο πολλά ναρκωτικά,
δεν φαίνεται να νοιάζεται.
Ο μόνος τρόπος να επιβιώσουν ήταν ακούγοντας τον Τζόουνς
και κάνοντας ό,τι έλεγε.
Έχουν μόνο τον Τζιμ Τζόουνς.
Αυτό είναι το όνειρο κάθε αρχηγού αίρεσης.
Το δύσκολο στην Εδέμ όμως είναι
το να κρατήσεις έξω τα φίδια.
Συγγενείς ανθρώπων στο Τζοουνστάουν που ανησυχούσαν
απευθύνονται στον βουλευτή Λίο Ράιαν από το Σαν Ματέο.
"Πήγαινε στο Τζοουνστάουν, δες τι κάνουν οι συγγενείς μας.
Να βεβαιωθούμε ότι θέλουν να είναι εκεί".
1978 14 ΝΟΕΜΒΡΙΟΥ
Τρίτη, 14 Νοεμβρίου.
Ο βουλευτής Λίο Ράιαν πηγαίνει στο Τζορτζτάουν της Γουιάνα.
Έρχεται κόσμος.
Φρόντισε ο παράδεισός σου να είναι όμορφος.
Όταν έφτασε τελικά ο βουλευτής,
τα πάντα ήταν προσεκτικά οργανωμένα.
-Είσαι ευτυχισμένη εδώ; -Πολύ.
Είναι το καλύτερο μέρος.
Τραγουδούν και χορεύουν. Παίζουν μουσική.
Φαίνεται ότι ο Τζόουνς κατάφερε να μην τον ανακαλύψουν.
Χαίρομαι που ήρθα.
Ευχαριστώ πολύ για τη φιλοξενία.
Αλλά για να δυναμιτιστούν όσα κάνεις αρκεί ένας αδύναμος κρίκος.
Χωρίς να το ξέρει ο Τζόουνς,
ένας κάτοικος έδωσε κρυφά
στον ρεπόρτερ του NBC ένα σημείωμα που έλεγε
"Βοηθήστε μας να φύγουμε".
Δεν σας ανησυχεί όμως…
Τι να κάνω για τους ψεύτες; Δεν…
Σας ικετεύω. Σας παρακαλώ, αφήστε μας.
Επιτρέπει στους δυσαρεστημένους να φύγουν με τον βουλευτή,
αλλά μετά αλλάζει γνώμη.
Ο Τζόουνς στέλνει κόσμο με όπλα να τους κυνηγήσουν.
Πέντε άτομα σκοτώθηκαν
από τους πυροβολισμούς από άντρες σε καρότσα φορτηγού.
Ο ίδιος ο βουλευτής σκοτώνεται στο αεροδρόμιο
πριν να απογειωθεί το αεροπλάνο του.
Μέσα σε λίγες ώρες, ο Τζόουνς και πάνω από 900 ακόλουθοί του είναι επίσης νεκροί.
Τους είπε ότι όλοι θα αυτοκτονήσουν επαναστατικά.
Δεν υπήρχε εναλλακτική.
Αλλά τα στοιχεία λένε μια άλλη ιστορία.
Σε πολλά πτώματα,
βρήκαν μώλωπες από ενέσεις στον λαιμό ή πίσω από τα γόνατα.
Δεν ήταν μαζική αυτοκτονία, ήταν μαζική δολοφονία.
Σκέφτομαι όλους αυτούς τους 900 ανθρώπους
που έκαναν το λάθος να ακολουθήσουν
αυτόν τον σατανικό άντρα ώσπου να μην υπάρχει επιστροφή.
Η ουτοπία στη ζούγκλα του Τζόουνς καταλήγει σε τραγωδία,
δυσφημίζοντας τους αρχηγούς αίρεσης παντού.
Αλλά μην απελπίζεσαι.
Υπάρχει κι άλλος τρόπος
για να φτιάξεις παράδεισο επί Γης χωρίς να πας στην άλλη άκρη του κόσμου.
Μπες απλώς στο μυαλό των ακολούθων σου
και μην τους αφήσεις ποτέ.
Μείνε για ένα μάθημα πειθούς από κάποιον που χρησιμοποίησε μια καριέρα στο πορνό
ως εφαλτήριο ανακάλυψης της πραγματικής του κλίσης.
Ο γκουρού με το σπίντο και αρχηγός της Μπούνταφιλντ,
ο Χάιμε Γκόμεζ.
Υποτιτλισμός: Μαριλένα Τζοβάνη